EkBass/fiwiki-20250220-pages-articles huggingface dataset:
Raitametsäpöllö

Raitametsäpöllö (Ciccaba huhula eli Strix huhula) on pöllöihin kuuluva lintu. Sitä tavataan Etelä-Amerikassa Argentiinassa, Boliviassa, Brasiliassa, Kolumbiassa, Ecuadorissa, Ranskan Guayanassa, Guyanassa, Paraguayssa, Perussa, Surinamessa ja Venezuelassa. Sen luonnollista elinaluetta ovat subtrooppiset kosteat alavat ja vuoristometsät ja suot. ==Alalajit== Se jakautuu kahteen alalajiin: * Ciccaba huhula albomarginata (Spix, 1824) * Ciccaba huhula huhula (Daudin, 1800) ==Lähteet== ==Aiheesta muualla== * Luokka:Metsäpöllöt
Havaijinkiharapyrstö

Havaijinkiharapyrstö (Moho nobilis) oli Havaijin kotoperäinen varpuslintu. Se eli metsässä Havaijin pääsaarella, josta viimeinen yksilö kerättiin kokoelmiin vuonna 1898. Viimeinen havainto lajista on vuodelta 1934 Mauna Loan rinteiltä. Sen jälkeen sitä ei ole havaittu laajoista etsinnöistä huolimatta. Lajin häviämisen syitä olivat todennäköisesti elinympäristöjen tuhoutuminen, metsästys sekä tauteja levittävien sääskien saapuminen saarelle ihmisen mukana. Blasius Merrem kuvaili lajin holotyypin vuonna 1786. == Lähteet == == Aiheesta muualla == *Naturalis (sisältää kolmiulotteisia valokuvia täytetyistä yksilöistä Luokka:Kiharapyrstöt Luokka:Sukupuuttoon kuolleet linnut Luokka:Havaijin eläimistö
Viirukiharapyrstö

Viirukiharapyrstö (Chaetoptila angustipluma) eli aiemmalta nimeltään havaijinviirumesikko oli Havaijin kotoperäinen varpuslintu. Se eli viimeiseksi Havaijin pääsaaren vuoristometsässä. Arkeologisten fossiililöytöjen mukaan se on elänyt myös Oahulla ja Mauilla. Lajista tunnetaan vain neljä vuosien 1840–1859 välillä kerättyä näytettä. Titian Ramsay Peale kuvaili lajin holotyypin vuonna 1848. == Lähteet == Luokka:Kiharapyrstöt Luokka:Sukupuuttoon kuolleet linnut Luokka:Havaijin eläimistö
Honey Baby

Honey Baby on vuonna 2005 ensi-iltansa saanut Mika Kaurismäen ohjaama draamaelokuva. Elokuva on eri puolilla Itä-Eurooppaa kuvattu romanttinen road movie. Pääosia, yhdessä karkumatkalle joutuneita yhdysvaltalaista muusikkoa ja venäläiskaunotarta esittävät Henry Thomas ja Irina Björklund.Pajukallio, Arto: Elokuva. Helsingin Sanomat 13.1.2011, s. D 5. Mika Kaurismäen Honey Baby -elokuvan perustana on käytetty kreikkalaisen mytologian rakkaustarinaa Orpheus ja Eurydic. Elokuvassa musiikilla on merkittävä osa niin koko tarinassa kuin myös sen kerronnassa. Keskeisin tekijä oli englantilainen Nikki Sudden, joka sävelsi ja sovitti suurimman osan elokuvan musiikista. Kaurismäen mukaan musiikin voima liittyy myös elokuvan innoittajaan, Orpheukseen.– ”Orpheushan oli muusikko. Musiikin voima liittyy Orpheuksen myyttiin, jossa hän pystyy musiikilla muuttamaan maailmaa ja siirtämään vuoria.” Kaurismäki sanoi haastatteluissa. ==Näyttelijät== == Vastaanotto == Kriitikko Arto Pajukallion mukaan elokuvan pelastaa sen kliseistä ja virheistä huolimatta moraalinen romanttisuus. Filmi edustaa sukupolvinostalgiaa vaikka muistuttaakin 1980-lukulaisia nuorten miesten etsikkoaikaa kuvaavia elokuvia. Kuvaaja Timo Salmisen työ on saanut kiitostaAL: Päivän elokuvia. Tv-maailma 25–26/2012, s. 17.. ==Lähteet== Luokka:Vuoden 2004 suomalaiset elokuvat Luokka:Suomalaiset draamaelokuvat Luokka:Mika Kaurismäen ohjaamat elokuvat Luokka:Suomalaiset road moviet
Uudenseelanninmesikko

Uudenseelanninmesikko (Notiomystis cincta) on Uuden-Seelannin kotoperäinen varpuslintu. Se on sukunsa ainoa laji, ja uusimpien DNA:han perustuvien tutkimusten mukaan se muodostaa oman heimonsa, aiemmin se luettiin mesikkoihin. Laji eli yleisenä Pohjoissaaren ja lähisaariston metsissä eurooppalaisten saapumisen jälkeen, mutta hävisi vähitellen muualta kuin Little Barrier Islandilta, jossa edelleen sinnittelee 500–2 000 yksilön kanta. 1980- ja 1990-luvuilla saarelta siirrettiin noin 40 yksilöä kolmelle muulle saarelle, joissa laji on pystynyt lisääntymään, mutta vain vähäisessä määrin. Tarhaoloissa pidetään pientä populaatiota, mutta senkin tulevaisuus näyttää huonolta. Lajin häviämisen syinä ovat todennäköisesti mustarotan ja tauteja levittävien sääskien saapuminen saarelle ihmisen mukana. Bernard du Bus de Gisignies kuvaili lajin holotyypin Pohjoissaarelta vuonna 1839.The Internet Bird Collection Lajin elintavat ovat erikoiset. Tiettävästi se on ainoa lintulaji, joka parittelee naamat vastakkain eli niin sanotussa "lähetyssaarnaaja-asennossa". Se rakentaa pesänsä puunkoloon, jonne naaras munii kolmesta viiteen munaa. Se syö mettä, hedelmiä ja niveljalkaisia. == Lähteet == Luokka:Varpuslinnut Luokka:Uhanalaiset linnut
Vartaloskanneri

Vartaloskanneri eli henkilöskanneri on röntgentakaisinsirontaan tai mikroaaltotutkaan perustuva kuvantamislaite, jota käytetään aseiden ja räjähteiden etsintään henkilön vaatteiden alta. Laite näyttää kuvattavan henkilön alastomana laitetta käyttävälle henkilölle. Laitetta käytetään useimmiten lentoasemilla, mutta joskus myös juna-asemilla ja oikeuden istuntoihin saavuttaessa. Helsinki-Vantaan lentoasemalla on ollut aiemmin käytössä yksi vartaloskanneri, mutta sen käytöstä on sittemmin luovuttu yksityisyyden loukkaavuuden vuoksi. Ensimmäisen sukupolven vartaloskannereiden käyttöä turvatarkastuksissa kritisoitiin yksityisyyden loukkaamisesta alastomana näyttämisen takia. Skannerien uudemmat sukupolvet hyödyntävät konenäköalgoritmeihin perustuvaa anomaliadetektointia eikä tutka- tai röntgensirontakuvia ole tarvetta näyttää viranomaisille. Etuna vartaloskannerissa on se, ettei tutkittavaan henkilöön tarvitse koskea. Vartaloskannaus on myös nopeampaa kuin tutkivan henkilön läpikäyminen käsin. Suhtautuminen vartaloskannauksesta kieltäytyvään henkilöön vaihtelee. Joillakin lentoasemilla läpivalaisusta kieltäytyvä henkilö laitetaan perinteiseen käsillä tehtävään tutkimukseen, joillakin häntä kielletään menemästä lennolle. Röntgensirontaan perustuvien skannerien terveysvaikutuksista on kannettu huolta, sillä röntgensäteily on ionisoivaa säteilyä. Mikroaallot eivät ole ionisoivaa säteilyä. Mikroaaltoja käyttävät skannerit voidaan jakaa passiivisiin ja aktiivisiin skannereihin. Aktiiviset skannerit kohdentavat millimetrisäteilyä kehoon ja mittaavat siitä heijastunutta säteilyä. Passiiviset skannerit perustuvat ihon luonnollisesti lähettämään mustan kappaleen säteilyyn. == Lähteet == Luokka:Turvalaitteet ksh:Bäckskättr
Pseudoliitti

Pseudoliitti on satelliitin toiminnallisuutta kuten satelliittipaikannusta korvaava laite, "pseudo-satelliitti", jollaisten avulla voidaan esimerkiksi paikantaa sisätiloissa R. Eriksson, "Indoor navigation with pseudolites (fake GPS sat.)", http://liu.diva-portal.org/smash/get/diva2:20395/FULLTEXT01 GNSS Technologies Inc., http://www.fpoir.org/OPEN/FORUM11_DRivan_040820.pdf etenkin GPS-päätelaitteilla, joissa on yleensä sisäänrakennettu kyky ottaa vastaa tällaisia L1-taajuudella lähettyjä signaaleja. Tämä mahdollistaa - tavallisen tai erikoisvastaanottimen - GPS-vastaanottimen käytön paikoissa, joihin GPS-signaali ei luotettavasti pääse etenemään. Käytännössä tällaista tukea on vain GPS-paikannukselle muiden satelliittipaikannusjärjestelmien (Beidou, Compass, Galileo) tai niiden käytön (GLONASS) ollessa aloitusvaiheessa. Pseudoliitteja käytetään myös ulkotiloissa, joissa joko halutaan lisätä paikannustarkkuutta ja -luotettavuutta (esim. lentoasemat, toistaikseksi vain kokeellisesti valituilla testikentillä) tai sellaisissa paikoissa, joihin satelliittipaikannuksen signaali ei ainakaan jatkuvasti pääse etenemään (syvät avoluohokset, vuonot jne.) Ilmailun Yhdysvalloissa käytössä olevan WAAS- ja EUssa kehiteltävän EGNOS-järjestelmän puitteissa pseudoliitteja on kaavailtu lentokoneiden tarkkuuslähestymisen avusteeksi korvaten ILS-järjestelmän. Tämä käyttö on kuitenkin vasta kehitysasteella. Teknologia ei ole ainoa tapa korvata satelliittipaikannus katveellisissa paikoissa, esim. GSM-paikannus, kiihtyvyysanturit ja gyroskoopit voivat toteuttaa ainakin lyhytaikaisesti kohteen paikan määrityksen. Mm. Mars- tutkimuksessa on pohdittu mars-ajokkien suunnistamisen avuksi pseudoliitteja, jolloin kyseessä ei ole GPS-satelliittien hyödyntämiseen liittyvästä toiminnasta vaan pseudoliitti-termin lainaamisesta muuhun käyttöön. == Lähteet == ==Aiheesta muualla== *Mars Rover Navigation Using GPS Self-Calibrating Pseudolite Arrays *Satamatesti Helsingissä vuonna 2007 *Geodeettisen laitoksen ESA-projekti koskien EGNOSin pseudoliitteja Luokka:Paikannus
Andreas Herzog

Andreas ”Andy” Herzog (s. 10. syyskuuta 1968 Wien, Itävalta) on itävaltalainen entinen jalkapalloilija ja nykyinen jalkapallovalmentaja. Elokuusta 2018 lähtien hän on toiminut Israelin maajoukkueen päävalmentajana. ==Pelaajana== ===Ura=== Herzogia pidetään yhtenä Itävallan kaikkien aikojen parhaista pelaajista. Maansa vuoden pelaajaksi hänet valittiin kerran. Herzog oli pelipaikaltaan keskikenttäpelaaja. Hän pelasi yleensä hyökkäävässä roolissa. Herzog edusti ammattilaisurallaan vuosina 1986–2004 Itävallan Bundesliigassa Rapid Wieniä ja First Viennaa, Saksan Bundesliigassa Werder Bremeniä ja Bayern Müncheniä sekä MLS:ssä yhdysvaltalaista Los Angeles Galaxya. Hän saavutti urallaan muun muassa kaksi Itävallan-mestaruutta ja Saksan-mestaruuden sekä UEFA Cupin voiton. Itävallan maajoukkueessa Herzog pelasi vuosina 1988–2003 103 ottelua ja teki niissä 26 maalia. Hän on Itävallan eniten otteluita pelannut pelaaja. Herzog toimi myös Itävallan kapteenina. Hän edusti Itävaltaa MM-kilpailuissa vuosina 1990 ja 1998. ===Saavutukset=== *Itävallan-mestaruus 1987, 1988 *Saksan-mestaruus 1993 *Saksan cup 1994, 1999 *UEFA Cup 1996 *Itävallan vuoden jalkapalloilija 1992 ==Valmentajana== Herzog toimi Itävallan väliaikaisvalmentajana vuonna 2005 ja apulaisvalmentajana vuosina 2006–2009. Nykyiseen tehtäväänsä hänet nimitettiin vuonna 2009. Elokuun alussa 2018 Herzogista tuli Israelin jalkapallomaajoukkueen päävalmentaja.Herzog übernimmt israelische Nationalmannschaft == Lähteet == ==Aiheesta muualla== *Maaottelutilastot RSSSF:n sivustolla Luokka:Itävaltalaiset jalkapalloilijat Luokka:Itävaltalaiset jalkapallovalmentajat Luokka:Vuonna 1968 syntyneet Luokka:Elävät henkilöt
Isotöyhtöharakka

Isotöyhtöharakka (Cyanocorax colliei) on endeemisenä Meksikossa elävä variksiin kuuluva varpuslintu. Laji on nimetty skotlantilaisen luonnontieteilijän Alexander Collien mukaan. __notoc__ ==Koko ja ulkonäkö== Kooltaan isotöyhtöharakka voi olla 58,5-76,5 cm ja kokonaispituudesta pyrstön osuus on yli puolet. Selästään ja siivistään laji on väriltään sininen. Otsa, päälaen töyhtö ja posket ovat mustat ja silmien alla on vaaleansininen alue. Nuorilla linnuilla töyhtö on valkokärkinen ja silmäaluslaikku on pienikokoisempi ja tummempi. Isotöyhtöharakan kurkku ja rinta ovat väritykseltään mustat ja vatsa on valkoinen. Isotöyhtöharakka muistuttaa ulkonäöltään pikkutöyhtöharakkaa (Calocitta formosa), mutta on kookkaampi ja pikkutöyhtöharakan kurkku on valkoinen. ==Levinneisyys ja elinympäristö== Isotöyhtöharakkaa tavataan Meksikosta. Linnun elinympäristöä ovat kuivat ja puolikuivat metsät sekä puoliavoimet seudut, joilla kasvaa yksittäisiä puita tai pienialaisia metsiä. Isotöyhtöharakan elinympäristöt sijaitsevat yleensä alle 1 200 metrin korkeudella merenpinnasta. ==Elintavat== Isotöyhtöharakat liikkuvat yleensä pareittain tai pienissä ryhmissä. Laji on kaikkiruokainen ja syö marjoja, hedelmiä, hyönteisiä ja muita selkärangattomia sekä pieniä jyrsijöitä. Laji pitää ravinnostaan kiinni yhdellä jalalla ja rikkoo nokallaan esimerkiksi siementen ja hedelmien kuoret. Isotöyhtöharakan pesimäkausi kestää marraskuulta heinäkuulle. Pesä on suurikokoinen ja rakennetaan risuista, sammalista ja jäkälistä korkeaan puuhun. Naaras munii kolmesta seitsemään valkoista ruskea- tai harmaapilkullista munaa. Isotöyhtöharakka voi myös risteytyä pikkutöyhtöharakan kanssa. Toisinaan sitä pidetäänkin pikkutöyhtöharakan alalajina. ==Lähteet== Luokka:Varikset
FS Courbet (1911)

Courbet oli Ranskan ja toisessa maailmansodassa Vapaan Ranskan laivaston Courbet-luokan taistelulaiva. Alus oli ensimmäinen Ranskan valmistama dreadnought-taistelulaiva. == Valmistus == Alus tilattiin Brestin laivastontelakalta, missä köli laskettiin 1. syyskuuta 1910. Alus laskettiin vesille 3. maaliskuuta 1911 ja otettiin palvelukseen 19. marraskuuta 1913. == Palvelus == Marraskuussa 1913 alus liitettiin Toulonissa Ranskan Välimeren laivaston 1. laivueen 1. viirikköön, jossa palvelivat saman aikaisesti sen sisaralus FS Jean Bart ja vanhat taistelulaivat Voltaire sekä Diderot. Alus oli Ensimmäisen maailmansodan laivueensa mukana Välimerellä ollen 12. huhtikuuta 1915 saakka 1. laivueen komentajan vara-amiraali Bouet de Lapeyèren lippulaiva. Alus oli 16. elokuuta 1914 Albanian rannikolla Jean Bartin, Parisin ja yhdentoista vanhan taistelulaivan kanssa. Osaston suojana oli risteilijöitä sekä lukuisa joukko hävittäjiä. Osasto kohtasi Itävalta-Unkarin laivaston panssarikansiristeilijä SMS Zentan ja sen seurana olleen hävittäjä SMS Uhlan. Courbet avasi tulen saaden osuman panssarikansiristeilijään, minkä jälkeen jokainen taistelulaiva ampui vuorollaan. Risteilijä upposi, mutta hävittäjä pääsi pakenemaan. Osaston päätehtävänä oli tukea Montenegron maavoimien taistelua sen puolustautuessa hyökännyttä Itävalta-Unkarin armeijaa vastaan.Whitley s. 37-38 Loppusodan se oli valvomassa Otrantonsalmen sulkua, joka Itävalta-Unkarin laivaston pääsyn Adrianmereltä. Sotien välillä alusta modernisoitiin useaan otteeseen, mutta siitä huolimatta sitä ei laskettu ensimmäisen luokan alukseksi toisen maailmansodan alkaessa. Alus olikin pääosan sotienvälisestä ajasta tykistökoululaivana. Saksan hyökättyä Ranskaan aluksen varustaminen aloitettiin kiireesti. Se tuki liittoutuneiden joukkojen Cherbourgin puolustusta kesäkuussa ennen vetäytymistään Britteinsaarille. Operaatio Catapultissa brittijoukot miehittivät sen 3. heinäkuuta, ja se liittyi Vapaan Ranskan laivastoon viikkoa myöhemmin. Alus palveli varasto- ja ilmatorjunta-aluksena Portsmouthissa, kunnes se riisuttiin aseista 31. maaliskuuta 1941. Alukselta poistettiin kattilat ja moottorit 1944, kun sen käyttöä aallonmurtajana Normandiassa suunniteltiin. Hylky romutettiin sodan jälkeen. ==Lähteet== * * * * ===Viitteet=== == Aiheesta muualla == * Luokka:Courbet-luokan taistelulaivat Luokka:Ranskalaiset ensimmäisen maailmansodan taistelulaivat Luokka:Ranskalaiset toisen maailmansodan taistelulaivat Luokka:Vapaan Ranskan laivaston sotalaivat
Vladimir Jugović

Vladimir Jugović (, s. 30. elokuuta 1969 Milutovac, Jugoslavia) on serbialainen jalkapalloilija, joka pelasi Jugoslavian maajoukkueessa vuosina 1991–2002. == Ura == Jugović oli pelipaikaltaan keskikenttäpelaaja. Hän pelasi yleensä hyökkäävässä roolissa. Jugović pelasi ammattilaisena vuosina 1989–2005. Hän edusti Jugoslaviassa Belgradin Punaista tähteä ja Radia, Italiassa Sampdoriaa, Juventusta, Laziota ja Interiä, Espanjassa Atlético Madridia, Ranskassa Monacoa, Itävallassa Admira Wackeria sekä Saksassa Ahlenia. Jugović voitti Euroopan cupin/Mestarien liigan Belgradin Punaisen tähden riveissä vuonna 1991 ja Juventuksen riveissä vuonna 1996. Hän teki ratkaisumaalin vuoden 1996 loppuottelun rangaistuspotkukilpailussa. Jugović pelasi Jugoslavian sosialistisen liittotasavallan maajoukkueessa vuosina 1991–1992 neljä ottelua tehden yhden maalin ja Jugoslavian liittotasavallan maajoukkueessa vuosina 1994–2002 37 ottelua tehden kaksi maalia. Hän edusti Jugoslavian liittotasavaltaa vuoden 1998 MM-kilpailuissa ja vuoden 2000 EM- kilpailuissa. == Saavutukset == *Euroopan cup/Mestarien liiga 1991, 1996 *Intercontinental Cup 1991, 1996 *UEFA Super Cup 1996 *Jugoslavian-mestaruus 1991, 1992 *Italian-mestaruus 1997 *Italian cup 1994, 1998 == Lähteet == Luokka:Jugoslavialaiset jalkapalloilijat Luokka:Serbialaiset jalkapalloilijat Luokka:Vuonna 1969 syntyneet Luokka:Elävät henkilöt
Rimouski

Rimouski on runsaan 42 000 asukkaan kaupunki Québecin provinssin itäosissa Kanadassa. Kaupunki on rakennettu kolmikerroksisen amfiteatterin muotoiseksi ja se sijaitsee Saint Lawrencen estuaarin etelärannalla, kolmesataa kilometriä Québecin kaupungista koilliseen. Sen tärkeimpiä työllistäjiä ovat yhteiskunnan eri peruspalvelut, kuten koulutus sekä sosiaali- ja terveydenhuolto. Kaupungissa on yliopisto ja merkittävä merentutkimuksen keskittymä. == Historia == Rimouskin alueesta muodostettiin Uuden-Ranskan läänitys vuonna 1688, mutta ensimmäiset pysyvät asukkaansa se sai vasta vuonna 1696. 1700-luvulla ainoita elinkeinoja olivat maanviljely ja kausiluontoinen kalastus, kunnes québeciläiset kauppiaat rakennuttivat seudulle sahoja ja alkoivat kehittää metsäteollisuutta. 1800-luvulla Rimouskiin perustettiin St- Germainin seurakunta (1829), rakennettiin oikeustalo (1857) ja sijoitettiin piispanistuin (1867). Rautatien myötä kaupungista tuli tärkeä tukikohta Gaspén niemimaan ja Matapédian asuttamiseksi. Tärkeimpiä elinkeinoja olivat metsäteollisuus, kauppa, koulutus sekä alue- ja kirkkohallinto. Vuonna 1950 kaupungissa riehui raju tulipalo, jonka jälkeen sen väkiluku alkoi kasvaa nopeasti. Siitä tuli aluehallinnon keskus, johon sijoitettiin useita liitto- ja provinssihallinnon virastoja palvelemaan asutuskeskuksia Saint-Lawrencen alajuoksulla ja Gaspén niemimaalla. Rimouski railway station.jpg|Rimouskin rautatieasema. RimouskiCentreville.JPG|Rimouskin keskustaa (vasemmalta): katedraali (St. Germain), teatteri (Desjardins-Telus) ja Rimouskin aluemuseo. Pointe au Père.jpg|Pointe-au-Pèren majakkaa ympäristöineen. Pointe-au-Père Lighthouse from the southwest.jpg|Pointe-au-Pèren majakka. == Lähteet == ==Aiheesta muualla== Luokka:Québecin kaupungit
Vapaan Ranskan laivasto

Vapaan Ranskan laivasto () oli toisessa maailmansodassa liittoutuneiden puolella taistelleen Vapaan Ranskan asevoimien merellinen osa. Laivaston komentajana oli amiraali Émile Muselier. Ranskan ja Saksan aselevon astuessa voimaan 18. kesäkuuta Charles de Gaulle perusti Vapaan Ranskan asevoimat (Forces Françaises Libres, FFL), joka sisälsi muun muassa laivaston. Vara- amiraali Émile Muselier liittyi de Gaullen joukkoihin 30. kesäkuuta Gibraltarilla. Hän oli ainoa ranskalainen lippu-upseeri, joka noudatti de Gaullen kutsua. Ranskan laivaston kalusto oli hyvin hajallaan. Osa oli Ranskan satamissa, ja osa oli paennut liittoutuneiden valvomiin satamiin, joista tärkeimpiä olivat Aleksandria Egyptissä sekä Plymouth ja Portsmouth Britteinsaarilla. Vapaan Ranskan laivasto liitettiin 3. elokuuta 1943 uuteen Ranskan laivastoon, ja sen alukset jatkoivat sotaa liittoutuneiden rinnalla Ranskan laivastona. Ne käyttivät kuitenkin edelleen Lorrainen ristillä varustettua lippua. == Operaatio Catapult == Brittien pelko Ranskan laivaston joutumisesta akselivaltojen haltuun aiheutti hyökkäyksen Ranskan laivaston alusten siirtämiseksi liittoutuneille tai niiden tuhoaminen. Valtausmiehistöt nousivat 3. heinäkuuta Britteinsaarille olleille taistelulaivoille Courbet'lle ja Paris'lle, sukellusvene Surcoufille ja neljälle muulle sukellusveneelle, hävittäjille Le Triomphant ja Léopard, kahdeksalle torpedoveneelle sekä useille apualuksille. Miehitetyistä aluksista osa siirtyi heti Vapaan Ranskan laivastoon. Jo kesän aikana sukellusveneet Minerve ja Junon sekä neljä torpedovenettä lähtivät Plymouthista. Vuoden lopulla lähtivät Le Triomphant ja Léopard, joista ensin mainittu matkasi Uuteen Kaledoniaan suojaamaan alueella Ranskan etuja. Laivasto kärsi ensimmäisen tappionsa, kun partioalus Poulmic osui 7. marraskuuta 1940 Plymouthin edustalla miinaan. == Vapaan Ranskan laivaston täydentäminen == Britannian Kuninkaallinen laivasto luovutti laivastolle täydennyksenä useita aluksia, kuten Hunt-luokan saattuehävittäjiä ja Flower-luokan korvetteja. == Lippu == Erotukseksi Vichyn Ranskan aluksista vara-amiraali Muselier loi keulalipun, jossa oli Ranskan värit ja punainen Lothringenin risti. Samoin laivaston ilmavoimien () lentokoneiden tunnukseen liitettiin Lothringenin risti. == Operaatiot == === Afrikka === De Gaulle pyrki lisäämään vaikutusvaltaansa liittoutuneiden käymissä keskusteluissa miehittämällä Ranskan Länsi-Afrikan. Dakarin valtausta yrittänyt Operaatio Menace kuitenkin epäonnistui, ja operaatio päättyi Vichyn Ranskan voittoon. Alue siirtyi liittoutuneiden valvontaan vasta marraskuussa 1942. === Normandian maihinnousu === === Tyynenmeren taistelut === Taistelulaiva Richelieu liittyi Brittiläiseen Tyynenmeren laivastoon, jonka mukana se oli vastaanottamassa Japanin antautumista. == Lähteet == * ==Aiheesta muualla== *
Koukkukolibrit

Koukkukolibrit (Eutoxeres) on kolibrien heimoon kuuluva lintusuku. Sukuun kuuluu kaksi neotrooppisella alueella elävää lajia. == Koukkukolibrilajit == * Viherkoukkukolibri (Eutoxeres aquila) * Ruskokoukkukolibri (Eutoxeres condamini) == Lähteet == *Väisänen, R. A., Högmander, H., Björklund, H., Hänninen, L., Lammin-Soila, M., Lokki, J. & Rauste, V. 2006: Maailman lintujen suomenkieliset nimet (Finnish Names of the Birds of the World). 2., uudistettu painos (2nd edition). – BirdLife Suomi – BirdLife Finland, Helsinki – http://www.birdlife.fi/lintuharrastus/nimisto [13.1.2011]. Luokka:Kolibrit
Ruskokoukkukolibri

Ruskokoukkukolibri (Eutoxeres condamini) on eteläamerikkalainen kiitäjälintu. Sen esiintymisalue käsittää Andien itärinteet Kolumbiasta Ecuadoriin, Peruun ja Bolivian luoteisosiin. Lajista tunnetaan kaksi alalajia. Jules Bourcier kuvaili lajin holotyypin Ecuadorin Archidonasta vuonna 1851.The Internet Bird Collection == Lähteet == Luokka:Kolibrit
Viherkoukkukolibri

Viherkoukkukolibri (Eutoxeres aquila) on amerikkalainen kiitäjälintu. Sen esiintymisalue ulottuu Costa Ricasta läntiseen Kolumbiaan ja Andien länsirinteitä läntiseen Ecuadoriin, sekä itärinteillä Kolumbiasta Pohjois- Peruun. Lajista tunnetaan kolme alalajia. Jules Bourcier kuvaili lajin holotyypin Bogotásta vuonna 1847.The Internet Bird Collection == Lähteet == Luokka:Kolibrit
Yhdyskuntaseuraamus

Yhdyskuntaseuraamus on rangaistusmuoto, jossa tuomittu henkilö suorittaa rangaistuksensa vapaudessa joutumatta vankilaan. Tällaiseen seuraamukseen sisältyy usein sekä tuomitun valvontaa että hänen sosiaalista tukemistaan ja siihen liittyy tavallisesti myös yksilöllisesti määrättyjä ehtoja. Yhdyskuntaseuraamuksella pyritään auttamaan tuomittua pysymään erossa rikollisesta elämäntavasta ja pitämään hänet yleisesti hyväksytyn toiminnan parissa. Suomessa yhdyskuntaseuraamuksia ovat tai niihin rinnastetaanHallituksen esitys 17/2010. * yhdyskuntapalvelu * nuorisorangaistus * ehdonalaiseen vapauteen päässeiden valvonta * ehdollisesti rangaistujen nuorten ja aikuisten valvonta * valvottu koevapaus * valvontarangaistus Vuonna 2009 Kriminaalihuoltolaitos hoiti keskimäärin 4 345 yhdyskuntaseuraamuksen suorittamista päivää kohden. Yhdyskuntaseuraamuksen lähikäsite on laitosseuraamus. ==Lähteet== ==Aiheesta muualla== * Luokka:Rangaistusmenetelmät
Kaarikolibrit

Kaarikolibrit (Glaucis) on kolibrien heimoon kuuluva lintusuku. Sukuun kuuluu kolme neotrooppisella alueella elävää lajia. == Kaarikolibrilajit == * Brasiliankaarikolibri (Glaucis dohrnii) * Isokaarikolibri (Glaucis hirsutus) * Pronssikaarikolibri (Glaucis aeneus) == Lähteet == *Väisänen, R. A., Högmander, H., Björklund, H., Hänninen, L., Lammin-Soila, M., Lokki, J. & Rauste, V. 2006: Maailman lintujen suomenkieliset nimet (Finnish Names of the Birds of the World). 2., uudistettu painos (2nd edition). – BirdLife Suomi – BirdLife Finland, Helsinki – http://www.birdlife.fi/lintuharrastus/nimisto [13.1.2011]. Luokka:Kolibrit
Kaulurikolibrit

Kaulurikolibrit (Threnetes) on kolibrien heimoon kuuluva lintusuku. Sukuun kuuluu kolme neotrooppisella alueella elävää lajia. == Kaulurikolibrilajit == * Liekkikaulurikolibri (Threnetes ruckeri) * Nokikaulurikolibri (Threnetes niger) * Viiksikaulurikolibri (Threnetes leucurus) == Lähteet == * Luokka:Kolibrit
Lumilautailun maailmanmestaruuskilpailut

Lumilautailun maailmanmestaruuskilpailut ovat kansainvälisen hiihtoliiton järjestämät kilpailut, joissa kilpaillaan joka toinen vuosi lumilautailun maailmanmestaruuksista. Kisoja on järjestetty vuodesta 1996, jolloin kisat pidettiin Lienzissä, Itävallassa. Seuraavat kisat pidettiin vuoden päästä Innichenissä, Italiassa, jonka jälkeen kisat on järjestetty kahden vuoden välein. Vuodesta 2015 lähtien kisat on järjestetty samaan aikaan ja samassa paikassa kuin freestylehiihdon maailmanmestaruuskilpailut. Nykyisin lumilautailun MM-kisoissa kilpaillaan lumilautakrossissa, parisuurpujottelussa, paripujottelussa, half-pipessa, slopestylessa, big airissa ja lumilautakrossin joukkuekilpailussa. == Kisojen järjestäjät == * 1996: Lienz * 1997: Innichen * 1999: Berchtesgaden * 2001: Madonna di Campiglio * 2003: Kreischberg * 2005: Whistler * 2007: Arosa * 2009: Gangwon * 2011: La Molina * 2013: Stoneham-et-Tewkesbury * 2015: Kreischberg * 2017: Sierra Nevada * 2019: Park City/Deer Valley * 2021: ~~Zhangjiakou~~ Siirrettiin Idreen, Roglaan ja Aspeniin. * 2023: Bakuriani == Aiheesta muualla == * Fis-ski *
Erakkokolibrit

Erakkokolibrit (Phaethornis) on kolibrien heimoon kuuluva lintusuku. Sukuun kuuluu BirdLife Internationalin mukaan 29 elävää lajia. Ne elävät neotrooppisella alueella. == Erakkokolibrilajit== * Bolivianerakkokolibri (Phaethornis stuarti) * Erakkokolibri (Phaethornis longuemareus) * Guayananerakkokolibri (Phaethornis malaris) * Kalpaerakkokolibri (Phaethornis bourcieri) * Kanelierakkokolibri (Phaethornis nattereri) * Kaulurierakkokolibri (Phaethornis striigularis) * Kuparierakkokolibri (Phaethornis subochraceus) * Neulaerakkokolibri (Phaethornis philippii) * Nokierakkokolibri (Phaethornis augusti) * Partaerakkokolibri (Phaethornis squalidus) * Perunerakkokolibri (Phaethornis koepckeae) * Pikkuerakkokolibri (Phaethornis idaliae) * Pohjanerakkokolibri (Phaethornis longirostris) * Pyrstöerakkokolibri (Phaethornis superciliosus) * Ruoste-erakkokolibri (Phaethornis griseogularis) * Ruskoerakkokolibri (Phaethornis pretrei) * Sepelerakkokolibri (Phaethornis atrimentalis) * Solmioerakkokolibri (Phaethornis hispidus) * Suomuerakkokolibri (Phaethornis eurynome) * Säämiskäerakkokolibri (Phaethornis syrmatophorus) * Vaaleaerakkokolibri (Phaethornis anthophilus) * Venezuelanerakkokolibri (Phaethornis rupurumii) * Vihererakkokolibri (Phaethornis guy) * Viiksierakkokolibri (Phaethornis yaruqui) * Vyöerakkokolibri (Phaethornis ruber) * Tapajosinerakkokolibri (Phaethornis aethopygus) * Phaethornis baroni * Phaethornis mexicanus * Phaethornis porcullae == Lähteet == * * *
Kihlakunnankatselmus

Kihlakunnankatselmus on aiemmin Suomessa ja Ruotsissa käytössä ollut kiinteistön katselmus, jonka suoritti kihlakunnanoikeuden tuomari ja lautakunta. Tarkastuksella pyrittiin selvittämään tilusriita tai rajamerkkiriita, jos riitaantuneet maanomistajat eivät pystyneet keskenään sopimaan tiluskatselmuksesta. Kihlakunnankatselmus päättyi erityisen katselmustuomion julistamiseen, jossa määrättiin myös katselmuksen kustannusten maksajista.Otavan iso tietosanakirja, hakusana kihlakunnankatselmus, osa 4, palsta 919. Helsinki: Otava 1962.Uusi tietosanakirja, Tietosanakirja oy 1960–1966, hakusana kihlakunnankatselmus. Kihlakunnankatselmuksesta säädettiin vuoden 1734 lain maakaaren 14 luvussa. Alkuaan katselmus oli pidettävä valpurinpäivän (1. toukokuuta) ja pyhäinpäivän (1. marraskuuta) välillä tai muuna aikana maan ollessa paljaana, jos kaikki siihen suostuivat.Maakaaren 14 luku. Myöhemmin kihlakunnankatselmuksia pidettiin kaikkina vuodenaikoina, kunhan maa siihen soveltui, vaikka riitaisat asianosaiset eivät asiasta pystyneetkään sopimaan.Kuninkaallinen selitys 13. tammikuuta 1757. Katselmustuomioon voi hakea muutosta hovioikeudesta (aiemmin laamanninkäräjiltä). Jos riita koski kihlakuntien välistä rajaa, niin hovioikeus määräsi pyynnöstä ulkopuolisen kihlakunnan tuomarin ja lautakunnan tutkimaan ja ratkaisemaan asian. Läänien tai maakuntain välisen rajariidan ratkaisi tuomari, jonka kuningas määräsi tehtävään käskynhaltijan esityksestä. Kihlakunnankatselmusta koskevat oikeussäännökset kumottiin Suomessa lailla maakaaren voimaanpanosta (541/1995). Se määräsi, että uusi maakaari (540/1995) tuli voimaan vuoden 1997 alussa, jolloin myös vanhat säädökset kumoutuivat.Laki maakaaren voimaanpanosta. Finlex ==Lähteet== Luokka:Prosessioikeus Luokka:Oikeushistoria
Vieremän koulu

Vieremän koulu on ala-asteen peruskoulu Forssassa Vieremän kaupunginosassa. Koulussa annetaan opetusta vuosiluokilla 1.–6. Koulua käy alle sata oppilasta. == Lähteet == Luokka:Forssan oppilaitokset Luokka:Suomen peruskoulut
Yleisurheilu kesäolympialaisissa 1952 – miesten 3 000 m estejuoksu

Helsingin olympiakisojen miesten 3 000 metrin estejuoksuun osallistui 35 urheilijaa edustaen 19 kansallisuutta. Kilpailupäivät olivat 23. ja 25. heinäkuuta. ==Alkuerät== Jokaisesta erästä neljä nopeinta loppukilpailuun. 1\. erä Sija Nimi Maa Aika 1 Vladimir Kazantsev 8.58,0 2 Günther Hesselmann 9.05,0 3 Karl Karlsson 9.05,4 4 Cahit Önel 9.06,0 5 Jindřich Roudný 9.06,4 6 Kauko Lusenius 9.26,8 7 Kenneth Johnson 9.27,0 8 Dragutin Stritof 9.28,0 9 Victor Firea 9.29,2 10 Guillermo Solá Aravena 9.32,2 11 Pierre Prat 9.32,8 12 Gulzara Singh Mann 9.48,6 \- William Ashenfelter dnf 2\. erä Sija Nimi Maa Aika 1 John Disley 8.59,4 2 Olavi Rinteenpää 8.59,4 3 József Apró Unkari 9.00,4 4 Helmut Gude 9.04,2 5 Fiodor Marulin 9.08,4 6 Ali Baghbanbashi Iran 9.13,2 7 Jan Kielas 9.15,4 8 André Lebrun 9.17,8 9 Susumu Takahashi 9.21,6 10 Božidar Duraskovic 9.23,2 11 Eric Nilsson 9.25,0 12 Harris Ross 9.44,0 3\. erä Sija Nimi Maa Aika 1 Horace Ashenfelter 8.51,0 2 Mihail Saltikov 8.55,8 3 Curt Söderberg 9.02,4 4 Chris Brasher 9.03,2 5 Urho Julin 9.09,4 6 László Jeszenszky Unkari 9.11,2 7 André Paris 9.30,0 8 Robert Schoonjans 9.30,6 9 Petar Šegedin 9.40,2 \- Víctorio Solares Hurtate dnf ==Loppukilpailu== Sija Nimi Maa Aika 1 Horace Ashenfelter 8.45,4 2 Vladimir Kazantsev 8.51,6 3 John Disley 8.51,8 4 Olavi Rinteenpää 8.55,2 5 Curt Söderberg 8.55,6 6 Günther Hesselmann 8.55,8 7 Mihail Saltikov 8.56,2 8 Helmut Gude 9.01,4 9 József Apró Unkari 9.04,2 10 Cahit Önel 9.04,4 11 Chris Brasher 9.14,0 12 Karl Karlsson 10.26,4 ==Lähteet== * Tulokset puolaksi Luokka:Yleisurheilu kesäolympialaisissa 1952 1952
Luettelo novista

Tämä on luettelo novista, jotka on havaittu Linnunradassa vuodesta 1891. Vuosi Nova Maksimikirkkaus 1891 T Aurigae 3.8 mag 1898 V1059 Sagittarii 4.5 mag 1899 V606 Aquilae 5.5 mag 1901 GK Persei 0.2 mag 1903 Nova Geminorum 1903 6 mag 1905 Nova Aquilae 1905 7.3 mag 1910 Nova Lacertae 1910 4.6 mag 1912 Nova Geminorum 1912 3.5 mag 1918 V603 Aquilae −1.8 mag 1919 Nova Lyrae 1919 7.4 mag 1919 Nova Ophiuchi 1919 7.4 mag 1920 Nova Cygni 1920 2.0 mag 1920 T Pyxidis 6.4 mag 1925 RR Pictoris 1.2 mag 1927 EL Aquilae 5.5 mag 1927 XX Tauri 5.9 mag 1933 RS Ophiuchi 4.3 mag 1934 DQ Herculis 1.4 mag 1936 CP Lacertae 2.1 mag 1936 V368 Aquilae 5.0 mag 1939 BT Monoceretis 4.5 mag 1942 V450 Cygni 7.0 mag 1942 CP Puppis 0.3 mag 1943 Nova Aquilae 1943 6.1 mag 1944 T Pyxidis 7.1 mag 1945 V528 Aquilae 7.0 mag 1946 T Coronae Borealis 3.0 mag 1948 CT Serpentis 6.0 mag 1948 V465 Cygni 7.3 mag 1950 DK Lacertae 5.0 mag 1956 RW Ursae Minoris 6.0 mag 1958 RS Ophiuchi 5.0 mag 1960 V446 Herculis 2.8 mag 1963 V533 Herculis 3 mag 1964 QZ Aurigae 6.0 mag 1967 T Pyxidis 6.7 mag 1967 HR Delphini 3.7 mag 1967 RS Ophiuchi 5.0 mag 1968 LV Vulpeculae 5.2 mag 1970 FH Serpentis 4 mag 1970 V1229 Aquilae 6.7 mag 1970 V1330 Cygni 7.5 mag 1971 IV Cephei 7.0 mag 1975 V1500 Cygni 2.0 mag 1975 V373 Scuti 6 mag 1976 NQ Vulpeculae 6 mag 1977 HS Sagittae 7.2 mag 1978 V1668 Cygni 6 mag 1982 V1370 Aquilae 6.0 mag 1984 PW Vulpeculae 6.4 mag 1984 QU Vulpeculae 5.2 mag 1985 RS Ophiuchi 5.4 mag 1986 V842 Centauri 4.6 mag 1986 OS Andromedae 6.3 mag 1987 V827 Herculis 7.5 mag 1987 QV Vulpeculae 7.0 mag 1991 V838 Herculis 5.0 mag 1992 V1974 Cygni 4.2 mag 1993 V705 Cassiopeiae 5.8 mag 1999 V1494 Aquilae 5.03 mag 1999 V382 Velorum 2.6 mag 2006 RS Ophiuchi 4.5 mag 2007 V1280 Scorpii ~3.7 mag ==Lähteet== Luokka:Luettelot tähtitieteestä
Reijo Paavilainen

Reijo Paavilainen (s. 11. marraskuuta 1946 Eura) on suomalainen kuvanveistäjä ja mitalien muotoilija. Hänet tunnetaan parhaiten Suomen Pankille suunnitelluista juhlarahoista. Hän on myös suunnitellut seinäveistoksen tasavallan presidentin virka-asuntoon Mäntyniemeen. Hän asuu Pyhärannassa. == Suunnittelutöitä == Paavilainen suunnitteli ensimmäisen juhlarahansa vuonna 1985 Kalevalan juhlavuoden kunniaksi. Juhlarahan tilaaja oli Suomen Pankki ja raha lyötiin Suomen Rahapajassa. Raha valittiin vuonna 1987 kansainvälisessa numismaattisessa kilpailussa Washingtonissa vuoden kauneimmaksi metallirahaksi. Tämän juhlarahan jälkeen Paavilainen on vuoden 2011 alkuun mennessä suunnitellut sekä Suomen markkamääräisiä että euromääräisiä juhlarahoja enemmän kuin kukaan muu muotoilija. Paavilainen on kahdesti voittanut amerikkalaisen World Coin News -lehden kansainvälisen kilpailun. Vuonna 1992 voittoisa oli hänen sotainvalidien juhlarahansa ja vuonna 1994 yleisurheilun EM-kisojen juhlarahansa. Juhlarahojen ohella Paavilainen on suunnitellut mitaleja eri tilaajille vuoteen 1996 mennessä yhteensä 50 kappaletta. Mitalit voidaan jakaa aiheeltaan ja muotokieleltään kolmeen ryhmään. Ensimmäinen on laaja ryhmä urheilumitaleja. Toisen ryhmän muodostavat muut 1980-luvun, muodoltaan suorakulmaiset ja rakenteellista sommittelua ilmentävät mitalit. 1990-luvun kaarevaa ja aaltoilevaa muotokieltä hyödyntävät mitalit voidaan nähdä kolmantena mitalien ryhmänä. === Kuvia julkisista töistä === Tiedosto:Muuttunut maisema by Somma, Paavilainen ja Mäkinen a.JPG|Muuttunut maisema, yhdessä Ossi Somman ja Pertti Mäkisen kanssa, 1983, Lapua. Ossi Somma Merelle 1985.jpg|Merelle, Ossi Somman ja Pertti Mäkisen kanssa, 1985, Oulu. Tiedosto:Reijo Paavilainen Kihlaus 1990.JPG|Kihlaus, 1990, Eura. Tiedosto:Ars SATA Päivänkierto.jpg|Päivänkierto, yhdessä Ossi Somman ja Pertti Mäkisen kanssa, 1990, Pori. Tiedosto:Reijo Paavilainen Nuori tuuli 1990.JPG|Nuori tuuli, 1990, Rauma. Tiedosto:Reijo Paavilainen Mesikammen ja havununna 1999.JPG|Mesikämmen ja havununna, 1999, Rauma. Tiedosto:Reijo Paavilainen Olympia-aukion laatta 2002.JPG|Olympia-aukion laatta, 2002, Tampere. == Yksityiselämä == Paavilaisen avopuoliso on kuvataiteilija Eija Suneli. Hänellä on kaksi lasta. == Lähteet == == Aiheesta muualla == * Paavilainen Suomen Taiteilijaseuran sivuilla * Paavilaisesta kertovan kirjan esittely * Neljä videota Reijo Paavilaisesta työstämässä veistoksiaan: http://archive.poriartmuseum.fi/?categories=teosesittelyt * Kaksi Reijo Paavilaisen haastattelunauhoitetta: http://archive.poriartmuseum.fi/?categories=haastattelut Luokka:Suomalaiset kuvanveistäjät Luokka:Suomalaiset muotoilijat Luokka:Vuonna 1946 syntyneet Luokka:Elävät henkilöt
Operaatio Bowery

Operaatio Bowery oli peitenimi toisen maailmansodan Maltan saattueelle Gibraltarilta Maltalle 8.–10. toukokuuta 1942. Operaatio oli toisinto edeltäneestä operaatio Calendarista. HMS Georgetown, HMS Echo, HMS Intrepid ja HMS Salisbury sekä Yhdysvaltain laivaston Benham-luokan hävittäjät USS Lang ja USS Sterett suojasivat toukokuussa taisteluristeilijä HMS Renownia ja Yhdysvaltain laivaston lentotukialus USS Waspia Gibraltarille, jossa osastoa täydennettiin 8. toukokuuta Force H:n lentotukialus HMS Eaglellä sekä kevyt risteilijä HMS Charybdiksellä sekä 13. hävittäjälaivueella. Britteinsaarilta saapuneet hävittäjät suojasivat 10. toukokuuta alkaneella kotimatkallaan HMS Renownin ja USS Waspin Scapa Flow'hun. ==Lähteet== * * Luokka:Välimeren, Lähi- idän ja Afrikan sotatoimialue toisessa maailmansodassa Luokka:Toisen maailmansodan sotilasoperaatiot Luokka:Toisen maailmansodan meritaistelut Luokka:Vuoden 1942 sotahistoria Luokka:Yhdistyneen kuningaskunnan taistelut Luokka:Italian taistelut Luokka:Italia toisessa maailmansodassa Luokka:Saksan sotahistoria 1939–1945 Luokka:Yhdistynyt kuningaskunta toisessa maailmansodassa
Tennis kesäolympialaisissa 2008 – miesten nelinpeli

Miesten tenniksen nelinpelit kesäolympialaisissa 2008 pelattiin 10. – 16. elokuuta välisenä aikana. Ottelut pelattiin Olympic Green Tennis Centressä. == Mitalit == Kultaa Roger Federer / Stanislas Wawrinka Sveitsi (SUI) Hopeaa Simon Aspelin / Thomas Johansson Ruotsi (SWE) Pronssia Bob Bryan / Mike Bryan Yhdysvallat (USA) ==Aikataulu== 10.8. 11.8. 12.8. 13.8. 14.8. 15.8. 16.8. Aamu 10.30 10.30 10.30 Iltapäivä 17.00 17.00 17.00 16.00 18.00 16.00 16.00 Miesten nelinpeli Kierros 1 Kierros 1 Kierros 2 Kierros 2 Puolivälierät Välierät Pronssi Finaali ==Sijoitetut pelaajat== *1. Bob Bryan / Mike Bryan (Välierät, Olympiapronssia) *2. Novak Đoković / Nenad Zimonjić (Ensimmäinen kierros) *3. Jonathan Erlich / Andy Ram (Ensimmäinen kierros) *4. Roger Federer / Stanislas Wawrinka (Olympiakultaa) *5. Nicolás Almagro / David Ferrer (Toinen kierros) *6. Rafael Nadal / Tommy Robredo (Toinen kierros) *7. Mahesh Bhupathi / Leander Paes (Puolivälierät) *8. Igor Andrejev / Nikolai Davydenko (Puolivälierät) ==Ohjelma== ===Loppukierrokset=== Luokka:Tennis kesäolympialaisissa 2008
Kimberley Walsh

Kimberley Jane Scott (o.s. Walsh; s. 20. marraskuuta 1981 Bradford, West Yorkshire) on englantilainen laulaja-lauluntekijä, näyttelijä, malli ja juontaja. Walsh kuului tyttöbändiin nimeltä Girls Aloud, joka perustettiin vuonna 2002 Popstars -laulukilpailun kautta. Yhtye lopetti vuonna 2013, jonka jälkeen Walsh alkoi luoda omaa soolouraansa Britanniassa. Hän osallistui vuonna 2012 Britannian Tanssii tähtien kanssa -ohjelmaan sijoittuen parinsa kanssa toiseksi. Kimberley Walsh on myös toiminut mallina ja esiintynyt musikaaleissa. Hänen nuorempi siskonsa on näyttelijä Amy Walsh, joka esiintyy Emmerdale -sarjassa. Myös hänen toinen sisarensa Sally Walsh näytteli Emmerdalessa. Walsh avioitui pitkäaikaisen poikaystävänsä Justin Scottin kanssa vuonna 2016. Heillä on kaksi lasta, pojat Bobby ja Cole. == Lähteet == Luokka:Brittiläiset laulaja-lauluntekijät Luokka:Vuonna 1981 syntyneet Luokka:Elävät henkilöt
Cobi Jones

Cobi N'Gai Jones (s. 16. kesäkuuta 1970 Detroit, Michigan) on yhdysvaltalainen entinen jalkapalloilija. Jonesia pidetään yhtenä Yhdysvaltain kaikkien aikojen parhaista pelaajista. Hänet valittiin kerran sekä Yhdysvaltain vuoden jalkapalloilijaksi että maajoukkueen vuoden pelaajaksi. == Ura == Jones oli pelipaikaltaan keskikenttäpelaaja. Hän pelasi yleensä hyökkäävässä roolissa. Jones edusti vuosina 1994–1995 Englannin Valioliigassa Coventry Cityä. Vuosina 1995–1996 hän edusti Brasilian Série A:ssa Vasco da Gamaa. Jones edusti vuosina 1996–2007 MLS:ssä Los Angeles Galaxya. Hän saavutti seuran riveissä muun muassa kaksi MLS-mestaruutta ja CONCACAF Champions' Cupin voiton. Jones pelasi Yhdysvaltain maajoukkueessa 164 ottelua ja teki niissä 15 maalia vuosina 1992–2004. Hän on Yhdysvaltain eniten maaotteluita pelannut pelaaja. Jones edusti Yhdysvaltoja MM-kilpailuissa vuosina 1994, 1998 ja 2002. Hän saavutti Yhdysvaltain riveissä CONCACAF Gold Cupin voiton vuonna 2002. Jones toimi Los Angeles Galaxyn väliaikaisvalmentajana vuonna 2008. Vuosina 2008–2010 hän toimi seuran apulaisvalmentajana. == Saavutukset == *MLS Cup 2002, 2005 *MLS Supporters’ Shield 1998, 2002 *Lamar Hunt U.S. Open Cup 2001, 2005 *CONCACAF Champions' Cup 2000 *CONCACAF Gold Cup 2002 *Yhdysvaltain vuoden jalkapalloilija 1998 *Yhdysvaltain maajoukkueen vuoden pelaaja 1998 == Lähteet == Luokka:Yhdysvaltalaiset jalkapalloilijat Luokka:Vuonna 1970 syntyneet Luokka:Elävät henkilöt
Operaatio Calendar

Operaatio Calendar oli peitenimi toisen maailmansodan Maltan saattueelle Gibraltarilta Maltalle 14.–24. huhtikuuta 1942. == Taustaa == Amiraliteetti ilmoitti 4. huhtikuuta 1942 amiraali Pridham-Wippelille, ettei Maltalle voida toimittaa täydennyksiä idästä eikä lännestä ennen kuin lentokoneiden tarjoama suoja voidaan taata. Winston Churchill pyysi Rooseveltilta lupaa käyttää Yhdysvaltain laivaston lentotukialusta USS Waspia lentokonetäydennyksen toimittamiseksi Maltalle. Syynä pyyntöön oli Euroopan vesillä olleiden Kuninkaallisen laivaston alusten sopimattomuus tehtävään.Playfair, I.S.O. et al s. 182 == Operaatio == USS Waspille (J. W. Reeves) kuormattiin Shieldhallissa Kuninkaallisten ilmavoimien 601. ja 603. laivueiden henkilöstö sekä 52 Spitfire VB -hävittäjää. Alus lähti 14. huhtikuuta kuormauksen päätyttyä Glasgow’sta suojanaan hävittäjät USS Lang ja USS Madison, ja ne ohittivat Ailsa Craigin vielä samana päivänä ja aloittivat matkansa etelään. Osasto liittyi Kuninkaallisen laivaston osastoon, jonka muodostivat taisteluristeilijä HMS Renown (kommodori C. Daniel) ja sitä suojaavat hävittäjät HMS Inglefield, HMS Ithuriel, HMS Echo ja HMS Partridge. Yhdistynyt laivasto-osasto (Force W) ohitti Gibraltarin 18.–19. huhtikuuta välisenä yönä, jolloin siihen liittyivät Gibraltarilta täydennyksenä risteilijät HMS Charybdis ja HMS Cairo sekä niitä suojanneet hävittäjät HMS Westcott, HMS Wishart, HMS Vidette, HMS Wrestler ja HMS Antelope.Woodman, Richard s. 320 USS Waspille kuormattujen lentokoneiden lisäpolttoainetankkien vuotaminen esti, aseiden ja radioiden toimimattomuus vaikeuttivat operaatiota. Matkalla vikoja ei kyetty korjaamaan ja 20. huhtikuuta varhain aamulla osaston ollessa neljäkymmentäviisi merimailia Algerista koilliseen lentotukialukselta nousi 48 Spitfireä suojanaan Grumman Wildcat -hävittäjiä. Koneista 46 laskeutui Maltalle. Sisiliaan sijoitettujen Saksan 2. ilma-armeijan () yksiköt seurasi tutkalla Maltalle saapuvia lentokoneita, ja sen koneet pommittivat saarta puolitoista tuntia ensimmäisen koneen laskeutumisen jälkeen. Kolmen vuorokauden aikana lähes 500 tonnia pommeja pudotettiin Luqan ja Ta’ Qalin lentokentille, ja kenraali Dobbie ilmoitti 23. huhtikuuta 17 lentokoneen tuhoutuneen ja 29 vaurioituneen ilmahyökkäyksissä. Monien lisäksi tuhoutuneen ilmataisteluissa ja palveluskelpoisten koneiden lukumäärän palanneen kuuteen. ==Lähteet== * * === Viitteet === Luokka:Välimeren, Lähi-idän ja Afrikan sotatoimialue toisessa maailmansodassa Luokka:Toisen maailmansodan sotilasoperaatiot Luokka:Toisen maailmansodan meritaistelut Luokka:Vuoden 1942 sotahistoria Luokka:Saksan taistelut Luokka:Italian taistelut Luokka:Yhdistyneen kuningaskunnan taistelut Luokka:Yhdysvaltain taistelut Luokka:Saksan sotahistoria 1939–1945 Luokka:Italia toisessa maailmansodassa Luokka:Yhdistynyt kuningaskunta toisessa maailmansodassa Luokka:Yhdysvallat toisessa maailmansodassa
Halosen talo

Halosen talo on vanha jugendrakennus vastapäätä Jyväskylän rautatieasemaa. Sen on suunnitellut rakennusmestari ja taidemaalari Antti Halonen. Tiili- ja hirsirakenteinen tehdasrakennus valmistui vuonna 1910, ja se toimi alkuun Halosen harmonitehtaana ja tehtailija Aapeli Halosen perheen asuinrakennuksena. Muita talon asukkaita ovat olleet muun muassa Viktor Kilpinen ja Oskar Raja-aho. Harmonitehtaan toiminnan loputtua 1960-luvun alkupuolella rakennus päätyi Valion omistukseen. Asuinkerroksessa oli useita vuokra-asuntoja ja tehdassali muutettiin autokorjaamoksi. Jyväskylän kaupunki osti purkutuomion saaneen Halosen talon 1980. Talo kunnostettiin ja suojeltiin rakennushistoriallisesti arvokkaana kohteena. Vuonna 1983 rakennukseen muutti grafiikan paja. Työpajatilat kunnostettiin alakertaan vanhoihin tehdassaleihin ja toiseen kerrokseen perustettiin keskuksen ylläpitämä Galleria Harmonia. Toiminnan laajetessa grafiikan pajan nimi muutettiin Jyväskylän Grafiikkakeskukseksi. Osa toisen kerroksen asuinhuoneista on edelleen vierashuone- ja muussa asuinkäytössä. Vuonna 1995 Luovan valokuvauksen keskukselle kunnostettiin kellarikerrokseen pimiö ja muut työskentelytilat ja samassa yhteydessä Galleria Harmoniasta tuli Grafiikkakeskuksen ja Luovan valokuvauksen keskuksen yhteinen taidegrafiikkaan ja valokuvaan erikoistunut galleria. ==Aiheesta muualla== *Halosen talo 100 vuotta * Suomalainen urkuharmoni on jo vanha ja - voitokas. Reportterimme silmäilee harmonien tekoa maan vanhimmassa urkuharmonitehtaassa Jyväskylässä, Seura, 23.06.1937, nro 25, s. 10, Kansalliskirjaston digitaaliset aineistot Luokka:Jyväskylän nähtävyydet Luokka:Jyväskylän asuinrakennukset
Falaise

Falaise voi merkitä seuraavia asioita: * Falaise, kunta Ranskassa Ardennesin departementissa * Falaise, kunta Ranskassa Calvadosin departementissa ** Falaisen motti, taistelu toisen maailmansodan aikana Calvadosin Falaisen ympäristössä * La Falaise, kunta Ranskassa Yvelinesin departementissa.
Kumina (Päijänne)

Kumina eli Iso-Kumina on Päijänteen saari Keski-Suomessa Jyväskylän Korpilahdella ja se sijaitsee Vanhanselän pohjoispuolella järvenselän reunalla. == Maantietoa == Saari on 1,9 kilometriä pitkä, 1,1 kilometriä leveä ja sen pinta-ala on 1,17 neliökilometriä . Saaren korkein huippu sijaitsee sen itäpuolella ja se yltää noin 120 metrin korkeuteen merenpinnasta mpy. Se kohoaa silloin noin 42 metrin korkeuteen Päijänteen vedenpinnasta, joka on 78,3 metriä mpy. Saari on muodoltaa kilpimäinen ja sen kallioperässä on metsän joukossa useita paljakoita. Sen itäranta on jyrkkärinteistä ja rinteessä on paikoitellen kivikkoa. Länsirannat ovat loivia ja alavaa maastoa. Saari on kokonaan metsän peitossa ja sen rannoille on rakennettu yli kymmenen vapaa- ajan asuntoa. Saarella ei ole tietä. Saarella on Jyväskylän veneseuran tukikohta.Kuminan saaritukikohta, viitattu 8.9.2020 == Huomautukset == == Lähteet == Luokka:Päijänteen saaret Luokka:Korpilahden saaret
Puolan Legioona Suomessa

Puolan Legioona Suomessa (Legion Polski w Finlandii) oli liitto, jonka puolalaista syntyperää olevat sotilaat Venäjän armeijassa perustivat helmikuun vallankumouksen jälkeen Suomessa kesällä 1917. Heidän tarjoamansa apu Suomen sisällissodan valkoisille hylättiin. Liittoon kuului 1 700 sotilasta ja 37 upseeria. Päämiehenä toimi vänrikki Stanisław Robert Prus-Bogusławski. Erityisesti Viipurissa liiton toiminta oli voimakasta. Muutamaa päivää ennen sisällissodan puhkeamista Viipurissa ollut kolmisataamiehinen puolalainen pataljoona tarjosi sotilaallista apuaan suomalaisten valkoisten melko heikoille joukoille, ns. maalaispataljoonalle, mutta tarjous torjuttiin. Vaikka puolalaisiin ei luotettu, suurin syy avun torjumiseen oli ilmeisesti valkoisten pelko siitä, että punaiset väittäisivät myöhemmin puolalaisten auttaneen valkoiset voittoon. Puolalaiset tarjoutuivat myös luovuttamaan aseensa Viipurin valkoisille, mutta neuvottelut jäivät kesken taisteluiden puhjetessa. Puolalaiset sotilaat ottivat oma-aloitteisesti osaa Viipurin kahakkaan 22. tammikuuta 1918, jolloin he taistelivat venäläistä sotaväkeä vastaan ja suojasivat näin valkoisten perääntymistä kaupungista. Puolalaiset olivat kertomansa mukana myös sisällissodan alla riisuneet aseista Suomesta poistuneita venäläisiä sotilaita ja luovuttaneet heidän aseitaan Karjalan suojeluskunnille.Heikki Muilu, Venäjän sotilaat valkoisessa Suomessa. Keuruu 2010, s. 87–90. Puolalaiset yksiköt lakkautettiin huhtikuussa 1918.Lars Westerlund, "Puolalaisten surmaamat venäläiset", Venäläissurmat Suomessa 1918-1922 Toim: Lars Westerlund. Helsinki: 2004, s. 233–236. ==Lähteet== Luokka:Suomen sisällissota
Polaanit

Polaanit olivat Oderin ja sen sivujoki Wartan varrella asunut slaavilainen heimo. Polaanien keskuksia olivat Poznań ja Gniezno. He olivat sydänkeskiajan merkittävin nykyisen Puolan alueella elänyt heimo ja he antoivatkin myöhemmin nimensä Puolan valtiolle. Heimon merkittävyys näkyy myös siinä, että heidän entistä asuinaluettaan kutsutaan nimellä Iso-Puola. Puolan varhaisin tunnettu hallitsijasuku Piastit olivat polaaneja. ==Lähteet== Luokka:Puolan historia Luokka:Slaavit
Vislaanit

Vislaanit olivat Veikselin yläjuoksulla elänyt slaavilainen heimo. Vislaanien varhaisia keskuksia oli Krakova. Vislaanien entistä asuinaluetta kutsutaan nimellä Pien-Puola erotukseksi Isosta-Puolasta, joka on saanut nimensä polaanien mukaan. Polaanien ruhtinas Mieszko I valloitti vislaanien maat 900-luvun aikana. ==Lähteet== Luokka:Puolan historia Luokka:Slaavit
Pistinkolibrit

Pistinkolibrit (Doryfera) on kolibrien heimoon kuuluva lintusuku. Sukuun kuuluu kaksi neotrooppisella alueella elävää lajia. == Pistinkolibrilajit == * Vuoripistinkolibri (Doryfera ludovicae) * Metsäpistinkolibri (Doryfera johannae) == Lähteet == *Väisänen, R. A., Högmander, H., Björklund, H., Hänninen, L., Lammin-Soila, M., Lokki, J. & Rauste, V. 2006: Maailman lintujen suomenkieliset nimet (Finnish Names of the Birds of the World). 2., uudistettu painos (2nd edition). – BirdLife Suomi – BirdLife Finland, Helsinki – http://www.birdlife.fi/lintuharrastus/nimisto [13.1.2011]. Luokka:Kolibrit